ธนชาตจัดให้ แคมเปญเด็ดผ่อนรถรายวัน
ธนชาตคลอดแคมเปญเด็ดล่อใจลูกค้าใช้สินเชื่อจำนำรถ
31 ส.ค. 2555

ธนชาตคลอดแคมเปญเด็ดล่อใจลูกค้าใช้สินเชื่อจำนำรถ
นายธีรชาติ จิรจรัสพร ผู้อำนวยการอาวุโส ฝ่ายพัฒนาผลิตภัณฑ์เช่าซื้อ ธนาคารธนชาต เปิดเผยว่า ธนาคารได้เปิดตัวแคมเปญสินเชื่อจำนำทะเบียนรถใหม่ “รถแลกเงิน แสนสบาย 3 ต่อ” เพื่อตอบสนองความต้องการของลูกค้าโดยเฉพาะ
ทั้งนี้ หากเป็นแคมเปญแสนสบายที่ 1 ลูกค้าจะผ่อนสบายเริ่มต้นที่แสนละ 59 บาทต่อวัน และหากเพิ่มอีก 3 บาทต่อวัน จะได้รับประกันภัยรถยนต์ที่คุ้มครองน้ำท่วมเพิ่มด้วย 
สำหรับแคมเปญแสนสบายที่ 2 ลูกค้าจะได้รับเงินสดวันนี้ อีก 3 เดือนค่อยเริ่มผ่อน ทำให้ลูกค้าสามารถนำเงินไปใช้ประโยชน์ได้เต็มที่ โดยเลื่อนการผ่อนชำระเงินงวดแรกออกไปถึง 90 วัน และแสนสบายที่ 3 ลูกค้าจะได้สิทธิลุ้นชิงรางวัลทองและรถยนต์ซูซูกิ สวิฟท์ เริ่มตั้งแต่วันนี้ถึง 31 ต.ค.นี้ 
“ในปีนี้นอกจากยอดสินเชื่อรถยนต์ใหม่ที่เติบโตสูงขึ้นไปในระดับเดียวกับตลาดรถยนต์ใหม่ที่โตถึง 46% แล้ว ในช่วง 7 เดือนที่ผ่านมา ธุรกิจสินเชื่อรถยนต์ใช้แล้วและสินเชื่อรถแลกเงินของธนาคาร ก็มีอัตราการเติบโตที่สูงมากเป็นประวัติการณ์ ส่งผลให้พอร์ตสินเชื่อเช่าซื้อของธนาคารในครึ่งปีแรกขยายตัวสูงขึ้นกว่า 3 แสนล้านบาท ธนาคารจึงต้องการตอบแทนลูกค้า” นายธีรชาติ กล่าว